****

**ROJAS NOVADA DOME**

**ROJAS APVIENOTĀ BŪVVALDE**

Reģistrācijas Nr. 90002644930

Zvejnieku iela 3, Roja, Rojas novads, Latvija, LV - 3264

Tālrunis: +371 63232057; Fakss: +371 63232054; e - pasts: buvvalde@roja.lv

Rojas novadā

**ROJAS APVIENOTĀS BŪVVALDES**

**SĒDES PROTOKOLS**

**Nr. 40**

Rojā, 2020. gada 10. decembrī

**Darba kārtība:**

[..]

5. Par būvniecības ieceres publiskās apspriešanas uzsākšanu Upes ielā 2, Rojā, Rojas novadā

Rojas apvienotās būvvaldes lēmumi:

**5.Par būvniecības ieceres publiskas apspriešanas uzsākšanu Upes ielā 2, Rojā, Rojas novadā**

Rojas apvienotā būvvalde (turpmāk – Būvvalde) ir saņēmusi un izskatījusi SIA “AMBER WAY LTD”, reģistrācijas Nr. 41203068100, 07.12.2020. iesniegumu (reģistrēts 08.12.2020., Nr. 12), kam pievienots būvprojekts minimālā sastāvā (turpmāk – BMS). Ar būvvaldes lēmumiem – 20.08.2020. sēdes protokols Nr. 24, lēmums Nr. 9 un 04.11.2020. sēdes protokolu Nr. 35, lēmums Nr. 8 “Par SIA “AMBER WAY LTD” iesniegumu” administratīvā akta par būvniecības ieceri izdošanas termiņš pagarināts tika līdz 01.12.2020.

BMS risinājumi tika izskatīti Rojas apvienotās būvvaldes sēdē 10.12.2020. Izskatījusi koriģēto un papildināto slēgtā tipa pašapkalpošanās automazgātuves ēkas jaunbūves risinājumi, Būvvalde pieņēma lēmumu:

1.Pamatojoties uz Būvniecības likuma 14. panta trešās daļas pirmo punktu un piekto daļu, būvniecības ierosinātājam nepieciešams veikt būvniecības ieceres publisko apspriešanu.

Atbilstoši Ministru kabineta 2014. gada 28. oktobra noteikumiem Nr. 671 “Būvniecības ieceres publiskas apspriešanas kārtība” (turpmāk – Noteikumi Nr. 671) 10. punktam **būvniecības ierosinātājs, pamatojoties uz Būvvaldes lēmumu par publiskās apspriešanas nepieciešamību, sagatavo un iesniedz Būvvaldē saskaņošanai šādus dokumentus:**

1)paziņojumu par būvniecības ieceres nodošanu publiskai apspriešanai (turpmāk – Paziņojums). Paziņojumā ietver šādas ziņas:

* būvniecības ieceres veidu, adresi;
* vietu un laiku, kad var iepazīties ar būvniecības ieceres dokumentāciju, tai skaitā vizuālo risinājumu un aprakstu par iecerētās būvniecības iespējamo ietekmi (smaku, troksni, vibrāciju vai cita veida piesārņojumu) uz vidi, infrastruktūru un iedzīvotāju veselību;
* būvniecības ieceres prezentācijas pasākuma norises vietu un laiku;
* atsauksmju iesniegšanas termiņu un adresi;
* informāciju par būvniecības ierosinātāju (fiziskās personas vārds, uzvārds vai juridiskās personas nosaukums, adrese, reģistrācijas numurs un atbildīgās personas kontakttālrunis);
* informāciju par būvprojekta izstrādātāju (nosaukums, adrese, reģistrācijas numurs un atbildīgās personas kontakttālrunis);

2)aptaujas lapu sabiedrības viedokļa paušanai. Aptaujas lapā ietver sadaļas šādas informācijas sniegšanai:

* vārds, uzvārds, dzīvesvieta, kontaktinformācija (tālruņa numurs, elektroniskā pasta adrese) vai juridiskās personas nosaukums, reģistrācijas numurs, juridiskā adrese un kontaktinformācija (tālruņa numurs, elektroniskā pasta adrese);
* kā un cik lielā mērā iecerētā būvniecība aizskar personas tiesības vai likumiskās intereses;
* priekšlikumi, ierosinājumi vai nosacījumi, lai, īstenojot būvniecības ieceri, netiktu aizskartas personas tiesības vai likumiskās intereses;
* cita ar būvniecības ieceri saistīta informācija;

3) būvtāfeles maketu, kurā norādīts:

* būvniecības ieceres veids un nosaukums, adrese, zemes gabala kadastra numurs;
* informācija par publiskas apspriešanas norisi (publiskas apspriešanas laiks, vieta, kur iepazīties ar materiāliem, un publiskas apspriešanas prezentācijas pasākuma norises vieta un laiks);
* ziņas par būvniecības ierosinātāju un būvprojekta izstrādātāju (fiziskās personas vārds, uzvārds vai juridiskās personas nosaukums, adrese, reģistrācijas numurs, atbildīgo personu kontakttālruņi, būvniecības ierosinātāja un būvprojekta izstrādātāja paraksti un datums, projektētāja sertifikāta Nr.);
* situācijas plāns (atrašanās vieta kartē);
* esošās vietas fotofiksācija (3 līdz 5 attēli) no raksturīgajiem skata punktiem. Uzņēmumi veikti dienas vidū, saulainā laikā, izmērā ne mazāk kā 15x18 cm;
* būvniecības ieceres vizualizācija pilsētvides kontekstā (esošā situācija, projektētā situācija) – fotomontāžas (3 līdz 5 attēli). Fotofiksāciju un vizualizāciju attēliem jābūt numurētiem un anotētiem;
* numurēta skatu punktu shēma esošās vietas fotofiksācijām un vizualizācijām, kur fotogrāfēšanas punkti norādīti ar atvērtu leņķa apzīmējumu vai bultiņu fotogrāfēšanas sižeta virzienā. Pie katra skatu punkta jānorāda fotoattēla numurs;
* skaidrojošais apraksts, kurā norādīta informācija par apbūves priekšlikuma būtību, kā arī atbilstību spēkā esošajam teritorijas plānojumam un apbūves noteikumiem;
* stāvu plāna shēmas;
* apraksts par būvniecības ieceres iespējamo ietekmi (smaku, troksni, vibrāciju vai cita veida piesārņojumu) uz attiecīgās adminsitratīvās teritorijas vai reģiona vidi, infrastruktūru un iedzīvotāju veselību un sadzīves apstākļiem, aprakstam pievienojot kompetentu institūciju un sertificētu speciālistu atzinumus, ja tādi ir sniegti (var pievienot kā atsevišķu sējumu);
* cita informācija, kas uzskatāma par būtisku būvniecības ieceres atspoguļošanai.

Būvniecības ierosinātājs papildus minētajai informācijai Būvvaldē iesniedz:

* ievietošanai pašvaldības mājaslapā internetā – elektroniski sagatavotu grafisko materiālu, kurā vizuāli parāda pārbūvējamo telpu plānus un gājēju un transporta kustības shēmu;
* izvietošanai pašvaldības telpās – planšeti, kurā norāda Paziņojumā ietverto informāciju.

Būvniecības ierosinātajam ir pienākums uz publiskās apspriešanas laiku izvietot apbūvējamā zemesgabalā publiski redzamā un pieejamā vietā būvtāfeli (no ūdensnecaurlaidīga un apkārtējās vides ietekmi noturīga materiāla, ne mazāku kā 1.2 m x 1.2 m), kurā ietverta Paziņojumā norādītā informācija.

Sagatavotos materiālus Būvniecības ierosinātājs iesniedz Būvvaldes vadītājam Rojas apvienotā būvvaldē, Zvejnieku ielā 3, Rojā, Rojas novadā. Pēc materiālu saņemšanas septiņu darbadienu laikā Būvvalde izvērtē iesniegto dokumentu atbilstību Noteikumu Nr. 671 prasībām un pieņem lēmumu par publiskās apspriešanas uzsākšanu.

Saskaņā ar Noteikumu Nr. 671 9. punktu Būvniecības iecere publiskai apspriešanai tiek nodota uz laiku ne īsāku kā četras kalendārās nedēļas no dienas, kad Būvvaldes mājaslapā publicēts lēmums par publiskās apspriešanas uzsākšanu.

Pamatojoties uz Noteikumu Nr. 671 6. punktu Būvniecības ieceres publisko apspriešanu uzsāk divu mēnešu laikā pēc lēmuma par publiskās apspriešanas nepieciešamību pieņemšanas. Ja minētā termiņā publiskā apspriešana netiek uzsākta, Būvvalde pieņem lēmumu par atteikumu izdot būvatļauju.

Būvniecības ierosinātājam visi publiskās apspriešanas materiāli, to saturs un izvietošanas laiks jāsaskaņo ar publiskās apspriešanas atbildīgo sekretātu, kurš organizēs nepieciešamās informācijas sniegšanu būvniecības ierosinātājam un iedzīvotājiem, apkopos un sagatavos pārskatu par būvniecības publiskās apspriešanas rezultātiem. Saskaņā ar Noteikumu Nr. 671 17. punktu Būvvalde, pamatojoties uz minēto pārskatu, pieņems lēmumu par būvatļaujas izdošanu vai atteikumu izdot būvatļauju.

Publiskās apspriešanas pārraudzībai norīko atbildīgo sekretāri Rojas apvienotās būvvaldes sekretāri Alisi Lakšmani, elektroniskais pasts alise.laksmane@roja.lv, tālr. 63220837.

*Administratīvā akta saņēmējs, šo administratīvo aktu Administratīvā procesa likumā noteiktajā kārtībā var apstrīdēt viena mēneša laikā no tā saņemšanas Rojas novada pašvaldības Administratīvajā komisijā. Iesniegumu par administratīvā akta apstrīdēšanu var iesniegt pašvaldības administrācijas sekretārei Zvejnieku ielā 3, Rojā, Rojas novadā, LV-3264 vai elektroniski ar drošu elektronisko parakstu uz e-pastu* *roja@roja.lv**.*

Būvvaldes vadītājs (paraksts) A. Jansons

 Sekretāre (paraksts) A. Lakšmane

IZRAKSTS PAREIZS

Būvvaldes vadītājs A. Jansons

Rojā, 10.12.2020.